ପ୍ରବଳ ଋତୁରକ୍ତସ୍ରାବ

ପ୍ରବଳ ଋତୁରକ୍ତସ୍ରାବ (ଇଂରାଜୀ ଭାଷାରେ  Heavy menstrual bleeding/ HMB ), ଅନ୍ୟ ନାମ ମେନୋରେଜିଆ, ଏକ ମାସିକ ଋତୁସ୍ରାବ ଯାହା ଅତ୍ୟଧିକ ପରିମାଣରେ ହୁଏ ବା ୭ ଦିନରୁ ଅଧିକ ସମୟ ଧରି ରହିଥାଏ । ପ୍ରବଳ ରକ୍ତସ୍ରାବ ଅର୍ଥ ପ୍ରତି ଦୁଇ ଘଣ୍ଟାରୁ ଅଧିକ ସମୟରେ ପ୍ୟାଡ୍ କିମ୍ବା ଟାମ୍ପନ୍ ବଦଳାଇବା ଦରକାର ହୁଏ କିମ୍ବା ବଡ଼ ଜମାଟ ରକ୍ତ ଯାହା ଏକ ଆମେରିକୀୟ କ୍ୱାର୍ଟର୍ (American quarter)ଠାରୁ ବଡ଼ ।  ଅତ୍ୟଧିକ ରକ୍ତସ୍ରାବ ଯୋଗୁ ଅବସ୍ଥା ଜଟିଳ ହୋଇ ରକ୍ତ‌ହୀନତା, ଶରୀରରେ ଲୌହ ଅଂଶ ଅଭାବ ଏବଂ ଜୀବନର ଗୁଣବତ୍ତା ହ୍ରାସ ହୋଇପାରେ । 

ଏହାର କାରଣଗୁଡ଼ିକ ମଧ୍ୟରେ ପ୍ରଜନନ ଅଙ୍ଗର ଗଠନମୂଳକ ଅସ୍ୱାଭାବିକତା ଯେପରିକି ଫାଇବ୍ରଏଡ୍ କିମ୍ବା କର୍କଟ, ହରମୋନ ସମ୍ବନ୍ଧୀୟ ସମସ୍ୟା ଯେପରିକି ଅଣ-ଡିମ୍ବାଣୁ କ୍ଷରଣ, ପଲିସିଷ୍ଟିକ୍ ଓଭାରି ସିଣ୍ଡ୍ରୋମ, ରକ୍ତସ୍ରାବ ଜନିତ ରୋଗ, ଥାଇରଏଡ୍ ରୋଗ, ପେଲଭିସ ପ୍ରଦାହ ରୋଗ, ସ୍ୱତଃ ଗର୍ଭପାତ ଏବଂ ଅଥାନ ଗର୍ଭଧାରଣ ହୋଇପାରେ ।  କେତେକ ପ୍ରକାରର ଗର୍ଭାଶୟ ମଧ୍ୟସ୍ଥ ଉପକରଣ (IUD) ଯୋଗୁ ରକ୍ତସ୍ରାବ ପ୍ରଚୁର ହୋଇପାରେ ଓ ଆସ୍ପିରିନ ଯୋଗୁ ମଧ୍ୟ ହୋଇପାରେ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ ତ‌ଥା ଏହାର ମୂଳ କାରଣ ଖୋଜିବା କିମ୍ବା ଜଟିଳତା ଖୋଜିବା ପାଇଁ ପରୀକ୍ଷା କରାଯାଏ । ଏହା ଏକ ପ୍ରକାର  ଜରାୟୁର ଅସ୍ୱାଭାବିକ ରକ୍ତସ୍ରାବ (AUB) ।

ରୋଗର କାରଣ ଏବଂ ଗମ୍ଭୀରତା ଉପରେ ଚିକିତ୍ସା ନିର୍ଭର କରେ । ଏଥିରେ ଜନ୍ମ ନିୟନ୍ତ୍ରଣ ବଟିକା, ଟ୍ରାନେକ୍ସାମିକ ଏସିଡ, ଆଇୟୁଡି ଉଇଥ ପ୍ରୋଜେସ୍ଟେରନ (IUD), ଜ‌ନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, କିମ୍ବା ଡାନାଜୋଲ ଦିଆଯାଇପାରେ ।  ଆଇୟୁଡି ସାହାଯ୍ୟରେ ୮୮%, ଜନ୍ମ ନିୟନ୍ତ୍ରଣ ବଟିକା ସହିତ ୬୩%, ଟ୍ରାନେକ୍ସାମିକ ଏସିଡ୍ ସହିତ ଏବଂ ୩ ମାସର ବିନା ଚିକିତ୍ସାରେ ୧୮% ଉନ୍ନତି ଘଟିଥାଏ । ଯେଉଁମାନଙ୍କର ଅନ୍ୟାନ୍ୟ ପଦକ୍ଷେପ ସହିତ ଲକ୍ଷଣ ଭଲ ଭାବରେ ନିୟନ୍ତ୍ରିତ ହୋଇନଥାଏ, ସେମାନଙ୍କ ପାଇଁ ଅସ୍ତ୍ରୋପଚାର ପ୍ରଭାବଶାଳୀ ହୋଇପାରେ । ଅନ୍ୟାନ୍ୟ ଚିକିତ୍ସାରେ ଲୌହ ପରିପୂରକ କିମ୍ବା ଡେସମୋପ୍ରେସିନ ଦିଆଯାଇପାରେ ।

ମହିଳାମାନଙ୍କର ଏହି ପ୍ରକାର ରକ୍ତସ୍ରାବ ସାଧାରଣ ଭାବରେ ହୁଏ ଯାହା ଆକଳନ ଅନୁଯାୟୀ ଏହା ପ୍ରାୟ ୨୦%ରୁ ୩୩% ମହିଳାଙ୍କୁ ପ୍ରଭାବିତ କରିଥାଏ ।  ଏହା ସାଧାରଣତଃ ଅଳ୍ପ ବୟସ୍କ ଯୁବତୀମାନଙ୍କଠାରେ ହୋଇପାରେ । ହିପୋକ୍ରେଟସଙ୍କର ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ବର୍ଣ୍ଣନା ଅନୁସାରେ "ଅତ୍ୟଧିକ ଋତୁରକ୍ତସ୍ରାବ, ଅଯଥା ପ୍ରବାହ, ଅସ୍ଥିର ପ୍ରବାହ ଓ ଅତ୍ୟଧିକ ରକ୍ତ-ବନ୍ୟା ପରିସ୍ଥିତି" ଭଳି ବିଭିନ୍ନ ନାମରେ ଜଣାଶୁଣା ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki